تورکیه جمهور باشقانی رجب طیب اردوغان، ترور تشکیلاتی داعش ایله ان فعال موباریزه تورکیه‌نین وئردیگینی سؤیله‌دی.
اردوغان، رسمی زیارت اوچون گئتدیگی اینگیلتره‌نین پایتختی لندن‌ده دوشونجه تشکیلاتی چاتم هاوس‌ده قاتیلیمچیلارا مراجعت ائتدی.
اولوسلار آراسی توپلومون تروریزمله موباریزه‌ده اورتاق نقطه‌ تاپامادیقلارینی  وورغولایان اردوغان،
"داعش ایله موباریزه ان فعال تورکیه ائتمیش‌دیر. ترور تشکیلات‌لاری علاقه‌سی اولدوغون‌دان شوبهه‌لنیلن 6 مین 200 شخص دپورت ائتدیک. سرحدده ترور گئچیدی یاراتماغا چالیشان بؤلوجو ترور تشکیلاتی پ.ک.ک/پ.ی.د-ی.پ.گ ایله موباریزه‌میزه قارشی چیخان‌لار، گویا موتتفیقیمیز گویا آنتی‌ترور اؤلکه‌لر" دئدی.
تورکیه‌نین سوریه‌نین اراضی بوتؤو‌لوگو مسئله‌سینده ان صمیمی اؤلکه اولدوغونو ایفاده ائدن اردوغان،
"تورکیه‌دکی 3.5 میلیون سوریه‌‌لی قاچقی‌نین ائولرینه دؤنمه‌سی‌نین یگانه یولو، بو اؤلکه‌نین امنیت حالا گلمه‌سی‌دیر" شکلینده دانیشدی.
بؤیوک بریتانیا داخیل بوتون اؤلکه‌لردن ترورچولوقلا موباریزه‌ده دستک گؤزلدیک‌لرینی بیل‌دیرن اردوغان،
"بیز اؤز منطقه‌میزده بحران‌لارلا مشغول اولارکن غربده تهلوکه‌لی بیر پروسه ایشلییر. آوروپانین گؤبیینده اینسان‌لار اینانج‌لاری اوزرین‌دن اؤتکیلشدیریلیر" ایفاده‌لرینی ایستیفاده ائتدی.
تورکیه‌نین گیریشیمچی و ویجدانلی خاریجی سیاست آپاردیغینی وورغولایان اردوغان،
"اینسانی یاردیم مسئله‌سینده ان اؤن سیرا‌لاردا یئر آلیریق. میللی گلیره نیسبتن اینسانی یاردیم مسئله‌سینده تورکیه بیرینجی سیرادا. آچیق آرا دونیانین ان سخاوت‌لی اؤلکه‌سیگیک" دئدی.
تورکیه‌نین سوریه موناقیشه‌سی‌نین حلّی یولون‌داکی تلاش‌لارا داخیل اولدوغونو دا ایفاده ائدن اردوغان،
" ژنو پروسه‌سینه فعال داخیل اولدوق. فیرات قالخانی و زیتون دالی حرکاتی ایله 4 مین کیلومتر مربعلیک اراضینی ترورچولاردان تمیزلدیک. وطنداش‌لارا ضرر وئرمه‌یه‌جک شکیلده عملیات‌لاریمیزی داوام ائدیریک. رژیم گوجلری و ترورچولار بئله بیر حساسلیغا مالیک دئییل" شکلینده دانیشدی.
بؤلگه‌نین ثابت‌لیگی اوچون ایرانین اولوملو قاتقیلاریندان ایستیفاده ائتمکده فایدا گؤردوک‌لرینی بیل‌دیرن اردوغان،
"ایران ایله تاسیس ائدیله‌جک یاخشی موناسیبت‌لر عراقین گله‌جگی باخیمین‌دان دا اؤنملی‌دیر.ایرانین نوکلئر پروقرامی مسئله‌سینده اورتایا قویان فعالیت پلانی دیپلوماتیک اوغوردور. اولوسلار آراسی آتوم انرژی آژانسی‌نین معروضه‌سینده ایرانین پلانا تابع اولدوغو بیلدیریلیر" دئدی.
